[{"text_idx": "#000005", "text": "Lehendakariak Euskadiko ehun ekonomiko eta..."}, {"text_idx": "#000007", "text": "Korsikara egindako bidaia ofizialaren lehen egunean, Lehendakaria Korsikako Merkataritza eta Industria Ganberarekin ere bildu da\nBileran, Euskadiko ehun ekonomiko eta industrialaren ezaugarriak errepasatzeaz gain, Euskadiren eta Korsikaren egoera ekonomikoa aztertu dute, COVID krisiaren irteera mailakatuaren eta Ukrainako gerraren ondorioen testuinguruan"}, {"text_idx": "#000008", "text": "Gaur arratsaldean Aiacciuko Biltzar Jauregian egindako bileran, hainbat sektoretako Batzorde Betearazleko zenbait ordezkarik eta Garapen Ekonomikorako Agentziako arduradunek parte hartu dute, bai eta euskal produkzio-sarearekin harreman ekonomiko eta komertzialeko lotura bat ezagutu eta mantendu nahi duten enpresek ere."}, {"text_idx": "#000011", "text": "Hiru krisi globalek eta horrek mundu osoko jarduera ekonomiko, industrial, energetiko eta komertzialean dituen ondorioak eraginda bizi dugun ziurgabetasuna gorabehera, Lehendakariak adierazi du, gaur egun, euskal jarduera ekonomikoa oinarri sendo batetik ari dela egoera horri erantzuten. \u201cGure Barne Produktu Gordina Espainiako batez bestekoa baino % 28 handiagoa da, eta Europako batez bestekoa baino % 10 handiagoa, erosteko ahalmenaren parekotasun homogeneoari dagokionez. Enplegatu bakoitzeko produktibitatea Europako batez bestekoa baino % 24 handiagoa da\u201d, azaldu du. Egoera ekonomiko horretan, In\u0303igo Urkulluk azpimarratu du Eusko Jaurlaritzaren lehentasunezko helburua enplegu-aukerak eta horien kalitatea indartzea eta berrikuntzako inbertsioa handitzea dela."}, {"text_idx": "#000012", "text": "Ildo horretan, Lehendakariak adierazi du Euskadiren etorkizuneko Estrategiak aukera gisa aprobetxatu behar dituela mundua murgilduta dagoen hiru trantsizio globalak: energetikoa eta ingurumenekoa; teknologiko-digitala; eta demografikoa, sanitarioa eta soziala. Horrela, estrategia hori markatzen duten lau bektoreak partekatu ditu: berrikuntza, industria, lankidetza publiko-pribatua eta oreka soziala."}, {"text_idx": "#000015", "text": "Lehendakariak nabarmendu duenez, industria-jarduerak eta enplegu sorrerak joera positiboa eta jarraitua agertzen dute"}, {"text_idx": "#000019", "text": "Javier Hurtado sailburua Ruhr arroko agintariekin bilduko da turismo industrialaren prospekzio-bisitan"}, {"text_idx": "#000021", "text": "Sprilur eta Industrialdeak Sozietateek Zamudion elkartu dituzte enpresak eta eragile publikoak euren jardueraren 40. urtemuga ospatzeko"}, {"text_idx": "#000023", "text": "Euskadi hazten eta aurrera egiten doala nabarmendu du Lehendakariak, oraindik nabariak badira ere euskal industriaren krisiak ekarritako ondorioak"}]